b'\n_START_ARTICLE_\nAleksander Fjodorovi\xc4\x8d \xc4\x8cerbatov\n_START_SECTION_\n\xc5\xbdivljenje\n_START_PARAGRAPH_\nLeta 1776 je vstopil v Preobra\xc5\xbeenski polk in 4. maja 1788 je postal poro\xc4\x8dnik v istem polku. \xc4\x8cez dve leti je bil povi\xc5\xa1an v vi\xc5\xa1jega majorja in 10. februarja 1792 v podpolkovnika._NEWLINE_V za\xc4\x8detku leta 1796 je bil dodeljen v Vorone\xc5\xa1ki mu\xc5\xa1ketirski polk, s katerim se je udele\xc5\xbeil perzijske kampanje; 26. januarja naslednjega leta je bil povi\xc5\xa1an v polkovnika. Naslednje leto je bil preme\xc5\xa1\xc4\x8den v konjenico, kjer je postal adjutan velikega princa Konstantina Pavlovi\xc4\x8da, s katerim se je udele\xc5\xbeil italijansko-\xc5\xa1vicarske kampanje._NEWLINE_Za zasluge v bojih je bil 7. maja 1799 povi\xc5\xa1an v generalmajorja ter imenovan za generaladjutanta. 25. marca 1800 pa je bil odpu\xc5\xa1\xc4\x8den iz voja\xc5\xa1ke slu\xc5\xbebe zaradi prevare. A po posredovanju carja Aleksandra I. je bil 27. marca 1801 vrnjen v voja\xc5\xa1ko slu\xc5\xbebo in sicer v Leib huzarski polk. S polkom se je leta 1805 udele\xc5\xbeil avstrijske kampanje, nakar pa je naslednje leto ponovno izstopil iz voja\xc5\xa1ke slu\xc5\xbebe._NEWLINE_Ob pri\xc4\x8detku patriotske vojne leta 1812 je ustanovil dva konjeni\xc5\xa1ka polka milice v Tuli in postal njun poveljnik. Po koncu vojne je bil dodeljen dvornemu hlevu, kjer je postal direktor pala\xc4\x8dne konjereje.'